钦定古今图书集成/方舆汇编/职方典/第1146卷 > 《闵水赋》童承叙
## 钦定古今图书集成/方舆汇编/职方典/第1146卷 > 《闵水赋》童承叙

玉沙。公子收吟发兴，戒御敕驺，周游乎竟陵之陆，长
眺乎江汉之流。裴回大堤之旁，踌蹰故城之上。物塞
产而凋零，景萧森而板荡。精惝恍以憀懰，心忉怛而
怔怅。还过三澨，道见汉津父老而问曰：“何谓其然也？”
父老抚膺而长喟，揽涕而前陈曰：“痛乎公子之问人
命避巧于构室，灵胥跃怒于潮波，阳侯效力于水窟，
支祈竞怒于洪河。诚皇天之降戾，匪斯人所能和也。”
公子怅然有间曰：“嗟乎！《诗》咏靡遗之灾，《书》纪阻饥之
厄，今则然矣。若夫民之罹病也，憔悴之状，得无异乎？”
父老曰：“殷雷震威，蝃𬟽构虐，云渰风迅，电激雨作。郁
气滃浡繁湮，濡滋林树，雾迷寰宇，昼失叆叇，氤氲泶
灂崩湱，瀢沱硉矻，沉沙漱石，韬三光”，潜列曜。溢天潢，
泻丹壑。津淫凋瘵之心，沉瀹《顑颔》之身。烟寂寥而绝
炊，室垂罄以无营。愁鸡鸣于如晦，嗟羵羊之昼行。尔
其濛滵涟纤，觱沸滂沛。既弥月以逾旬，众沴瘁而讧
“物胥渰而靡孑，路淤泞而罕通。遂藉疾而嬛疚，爰
抱瘘而长终。”公子曰：“若是乎其甚乎？”父老曰：“风夷肆
酷，嘘撼乾维，吸收坤轴。江汹海涌，谷转山颓。浪翻波
诡，岸裂，云回水怪砓硪，河伯崔嵬。豃若地坼，豁若天
开。龙飞扬以嗔目，蛟腾骧而飞沫。鲤一角而喷浪，鸧
九首而滑。”“匡隒为之泐嵃，区夏为之昏浊。居飘飖
于惊飙，舟摧折于深湍。或挈妻以蹈溺，或抱子以赴
沉。或委体于盘涡，或托骨于灊浔。偃仰兮混沦之府，
踯躅兮鱼龙之区。或载浮而载沉，羌孰谂其止居？”公
子曰：“若是乎其甚乎！”父老曰：“岁慕时昏，风起云沉，掩
霞翳日，积晦累阴。霰兮淅沥，雪兮纷翻。密兮若绝，疏
兮若连，穿细”微透，乘危暗摧，掇之指裂，亲之体亏；如
圭斯方，如璧斯圆；如缟斯白，如玉斯寒。斯时也，火井
灭，温泉冰，炎风劲，阳谷凝，起瑶城于粉野，攒琼枝于
玉树。天地闭而严肃，蕴隆结而寒沍。于是蔽𦈡之夫，
枵腹之民，觱发刺其骨，栗烈钻其形，乃徬徨而僵仆，
偃蹇而惸茕，暴枯骨于交逵，横𨘤骼于芜城。使肉饱
乎饥乌，臭避乎过客，盖终古之眚，亿类之极惋也。公
子酸颦而捧心，歔欷而改容，重进父老而告之曰：“《诗》
曰：‘哀恫中国，具赘卒荒。靡有膂力，以念穹苍’。”斯是之
谓欤！虽然，今圣明昭烛，德意恳恻，遴选台司，振出帑
积。加以使命者率《甘棠》之政，司牧者尽召杜之德，父
老其将被如天之仁，蒙掩骨之泽，“升父母之堂，就衽
席之侧，当不沦没于陷阱，展转于沟洫也。”乃为《鸿雁
之歌》以广之曰：“鸿雁归来兮河之侧，河之涟沦兮，菰
蒲其实。可饮可食兮，去将焉极？鸿雁归来兮河之央，
河之清冷兮，蒹葭苍苍。可栖可宿兮，去将焉翔？鸿雁
归来兮河之滨，沙波净渟兮毕罗不惊。返尔高翮兮
其究安宁。”歌竟，父老再拜，加额受命，踊跃而去。公子
乃罢御，叱徒，偻步永叹，归疏所闻，危坐待旦。